Elkosj

Elkosj (eller Elkos) er et sted nevnt i Bibelen som hjemstedet til profeten Nahum (Nah. 1,1).

Det hersker usikkerhet hvor stedet var. Det finnbes forskjellige teorier:

 Elkosj i Assyria (nå Alqosh): Stedet ligger nær Mossul, ikke så langt fra Ninives ruiner. Her har man lokalt lenge formodet at profeten Nahum var begravet. Men stedet passer ikke så godt til flere ting man leser i Nahums bok.
 Elkesi (eller El Kauze, Elcesaeus) i Galilea: Kirkefaderen Hieronymus hadde tro på dette stedet som Nahums hjemsted, etter at en mann fra stedet hadde vist ham det som skulle ha vært Nahums grav.
 Kafarnaum i Galilea: Navnet kan leses Kaper-Nahum. Dersom dette er rett sted, er det vel så å forstå at det i ettertid er blitt oppkalt etter ham.
 Elkesei ved Bet Gabre i Juda: Meget taler for at Elkosj lå i Juda. Nahum talte til folket i Sørriket, det vil si Juda. Nordriket var på hans tid allerede gått under. Derfor er det ikke urimelig å tenke at Nahum var fra sør.

Med sikkerhet kan man ikke løse dette spørsmålet.

 Litteratur 
 Fritz Reinecker (utg.): Brockhaus Lexikon zur Bibel, 1988, 19. Auflage.
 PDF bei www.ewaldkeck.de (142 kB)

Kategori:Bibelske steder